b'\n_START_ARTICLE_\nRt Fligely\n_START_PARAGRAPH_\nRt Fligely (ruski: \xd0\xbc\xd1\x8b\xd1\x81 \xd0\xa4\xd0\xbb\xd0\xb8\xd0\xb3\xd0\xb5\xd0\xbb\xd0\xb8) je najsjevernija to\xc4\x8dka Europe, Euroazije, Afroeuroazija i Rusije. Nalazi se 911 km od Sjevernog pola, na sjevernoj obali otoka Rudolfa jednog iz skupine otoka Zemlje Franje Josipa. Ovaj rt je prva posjetila Austro-Ugarska ekspedicija 12. travnja 1874. godine, ime je dobio po austrijskom kartografu Augustu von Fligelyu. Ovo mjesto prvi su posjetili mornar Antonio Zaninovi\xc4\x87, pomorski do\xc4\x8dasnik Edward Eagle i voditelj ekspedicije Julius von Payer. Administrativno pripada Arhangelskoj oblasti.'